बर्दिबास । राप्रपाका अध्यक्ष कमल थापाले नेपालको कुनै पनि आन्दोलनको एजेण्डा धर्म परिवर्तन नरहेको बताएका छन् । महोत्तरीको भंगहा नगरपालिका —७ मेघरौलमा शनिबार आयोजित श्री श्री १०८ श्री महावीर झण्डा मेलाको उद्घाटन गर्दै उनले पश्चिमी मुलुका दलालहरुको इशारामा केही व्यक्ति र दलले निहित स्वार्थका लागि नेपालको हिन्दु धर्म माथि प्रहार गरेको उल्लेख गरे । उनले २०६२÷६३ को आन्दोलन पछि नेपाली जनताले अपेक्ष नै नगरेको कुरालाई केही दल र नेताले धर्म निरपेक्षताको नाममा हिन्दु धर्म समाप्त पार्ने खेल खेलीरहेको आरोप लगाए । अध्यक्ष थापाले हिन्दु धर्मको विरुद्धमा विभिन्न भ्रमहरु फैलाउदै पैसा, पहुंच र विभिन्न लोभ लालचमा पारेर धर्म परिवर्तन गराउने काम भैरहेको हुंंदा त्यसबाट सम्पूर्ण हिन्दु धर्माबलम्वी एकजुट भैं सचेत हुनुपर्ने बताए । उनले हिन्दु सनातन धर्म परिवर्तन गर्दैमा आर्थिक उन्नती हुन्छ, भन्ने भ्रम फैलाइएको हुंदा त्यसको पछि नलाग्न आग्रह गरे ।